Ympärileikkaus islamissa

Ympärileikkaus islamissa  tarkoittaa uskonnollisin perustein tapahtuvaa sukuelinten silpomista, joka tehdään yleensä lapselle. Poikien osalta kyse on esinahan tai sen kärkiosan poistamisesta leikkauksella. Tyttöjen kohdalla osa ulkoisista sukuelimistä leikataan pois tai vuodatetaan symbolisesti verta. Poikien ympärileikkaus kuuluu myös juutalaisuuteen. Sekä tyttöjen että poikien ympärileikkausta on esiintynyt joissakin perinteisissä yhteiskunnissa. Islam on ainoa iso  maailmanuskonto, jossa ympärileikkaus koskee myös tyttöjä. Heidän kohdallaan tavan yleisyys kuitenkin vaihtelee suuresti  eri muslimimaiden välillä.  

Arabisti Snouck Hurgronjen mukaan sianlihan kielto ja ympärileikkaus ovat kansanomaisessa islamissa muodostuneet jopa itse islamia määrittäviksi tekijöiksi.Wensinck 1967, s. 20 Šarian sisällössä ne eivät kuitenkaan korostu, vaan molempia koskevat määräykset ovat lakeja muiden joukossa.

 Poikien ympärileikkaus 
Umar Barakat (k. 1890) toteaa, että ympärileikkaus tarkoittaa pojilla esinahan poistamista. Ympärileikkausta ei mainita Koraanissa. Sen sijaan profeetan sunnasta kertovissa pääosin 800-luvulla kootuissa haditheissa on joitakin ympärileikkausta koskevia määräyksiä, joiden perusteella rituaali vakiintui šarialakiin. Al-Bukhari kertoo muslimien kunnioittaman Abrahamin aloittaneen tavan. Erään tarinan mukaan profeetta Muhammed olisi syntynyt ympärileikattuna.Wensinck 1967, s. 20–22. Ahmad ibn Hanbalin kokoelman Musnad Ahmad hadith nro. 19794 toteaa, että ympärileikkaus on miehille sunna (eli lakiin sisältyvä määräys), mutta naisille kunniallista. Miesten ja naisten ympärileikkausta koskevia haditheja on tärkeissä kuuteen kirjaan kuuluvissa kokoelmissa, kuten Sunan Abi Dawud (41:5251), Sahih Muslim (3:684), Muwatta (2:19:71) ja Jami' at-Tirmidhi (1:1:109).

Al-Nawawin mukaan ympärileikkaus on suositeltavaa suorittaa ennen puberteetin alkamista ja pakollista ennen aikuisikää.Wensinck 1967, s. 20  Al-Nawawi kertoo myös mielipiteestä, että leikkaus tulee tehdä seitsemäntenä päivänä syntymän jälkeen, mutta on kaksi mielipidettä siitä, tuleeko syntymäpäivä laskea mukaan. Tämä muistuttaa Mooseksen lakia, missä leikkaus tulee tehdä kahdeksantena päivänä.Doyle 2005, s. 281. Todetaan myös, että ympärileikkauksen ajankohta voi vaihdella seitsemästä päivästä neljääntoista vuoteen.Wensinck 1967, s. 22 Murrosiässä leikkaaminen oli aiemmin yleistä, mutta nykyään ympärileikkaus tehdään yhä useammin jo vauvalle. Eräät arabiheimot ovat perinteisesti tehneet leikkauksen juuri ennen avioliittoa.Circumcision. Britannica Academic, Encyclopædia Britannica, 28.4.2015. Verkkoversio luettu 20.4.2021. 

Arabiassa ja myös Indonesian saarilla sekä miesten että naisten ympärileikkaus olivat käytössä jo ennen islamin syntyä.Wensinck 1967, s. 20–22 600-luvulta lähtien rituaali levisi islamin myötä uusille alueille Lähi-idässä, Etelä-Euroopassa ja Pohjois-Afrikassa.Doyle 2005, s. 281 Poikien ympärileikkaus on normaali käytäntö muslimivaltioissa. Miltei kaikki muslimimiehet on ympärileikattu. WHO:n mukaan arviolta 30 % maailman miehistä on ympärileikattu, ja heistä noin kaksi kolmasosaa on muslimeja.Male circumcision: Global trends and determinants of prevalence, safety and acceptability. World Health Organization, 2007. Viitattu 21.4.2021. 

Pelkästään Koraaniin nojautuva ”koranistinen” suuntaus (Quran alone) vastustaa ympärileikkausta, koska sitä ei mainita Koraanissa. Koranismin suosio oli suurimmillaan 1900-luvun alussa, mutta nykyään liike on lähes kadonnut.

 Tyttöjen ympärileikkaus 
Usein väitetään, että tyttöjen ympärileikkaus ei kuulu islamiin, koska sitä ei mainita Koraanissa. Islamilaisia shariamääräyksiä ei kuitenkaan suoraan lueta Koraanista. Usein katsotaan myös, että tyttöjen ympärileikkaukseen kehottavat hadithit ovat kertojaketjuiltaan (isnad) heikkoja. Islamilaiset shariamääräyksiä ei niitäkään suoraan lueta haditheista. Arabisti Joseph Schacht on todennut, että islamilainen laki löytyy myöhäiskeskiajalla kirjoitetuista lakikirjoista, joihin kaikkein kunnioitetuimmat imaamit ovat kirjanneet lain sisällön. Niitäkään ei ole tarkoitettu suoraan luettavaksi, sillä muslimit korostavat elävää perinnettä, jossa imaami henkilökohtaisessa suhteessa tulkitsee lakitekstejä oppilailleen.Schacht, 1982, s. 71  ”Virallinen kanta löytyy kirjoista, jotka koulukunnan yleinen mielipide hyväksyy arvovaltaisiksi lähteiksi. Nykyään niitä ovat yleensä myöhäisellä keskiajalla kirjoitetut käsikirjat, ja myöhemmät kirjat saavat arvovaltansa niiden kautta. Tunnustetut käsikirjat sisältävät kunkin lakikoulukunnan opin kaikkein tuoreimman kehitysvaiheen. Totuus ei kuitenkaan löydy näistä koodeista itsessään; islamilainen laki ei ole pelkkä lakikirja, vaan lainopin elävää soveltamista.”Reliance of the Traveller, 2017, s. viii–ix Eräs laaja shariamääräyksiä sisältävä kirja on Ahmad ibn an-Naqib al-Misrin Reliance of the Traveller. Se on julkaistu samannimisessä kokoomateoksessa, mihin on koottu muitakin edelleen päteviksi vahvistettuja sharian määräyksiä.Keller, 2017

Umar Barakat (k. 1890) toteaa, että ympärileikkaus tarkoittaa tytöillä klitoriksen poistamista.Al-Misri 2017,  s. 59 (e4.3) Arabisti Anne-Sofie Roald katsoo, että shariamääräyksessä käytetty sana tarkoittaa koko klitorista (arab. bazr), ei vain sen huppua (arab. bizr).Roald 2001, s. 243 Al-Nawawin (k. 1277) mukaan tytöiltä pitää leikata "pieni osa nahkaa genitaalien yläosasta". Islamilaiset lähteet eivät sen sijaan tunne laajaa leikkausta eli infibulaatiota. Sen sijaan imaami Mishkat al-Masabih on välittänyt hadithin, jonka mukaan profeetta sanoi Medinassa tyttöjen ympärileikkausta harjoittavalle naiselle: "Älä leikkaa paljon, sillä se on parempi naiselle ja haluttavampaa miehelle". Abu Dawudin mukaan hadith  on kertojaketjun perusteella heikko.

 Šaria-koulukunnat 
Šarialain suuret koulukunnat eroavat toisistaan tyttöjen ympärileikkausta koskevissa määräyksissä. Šaria jakaa teot kiellettyihin, vältettäviin, neutraaleihin, suositeltaviin ja pakollisiin.Keller 2017, s. 30, c21-c2.5 Islamilaisen lain tulkinnassa on nykyään viisi suurta lakikoulukuntaa, joista neljä on sunnalaisia: Shafi'i, Hanbali, Hanafi, Maliki ja shiialainen Ja'fari.

Shafi'i -koulukuntaa edustavan Ahmad ibn an-Naqib al-Misrin (k. 1368) mukaan tyttöjen ympärileikkaus on pakollista (fard) ja sen laiminlyönti on synti.Al-Misri 2017, s. 59 (e4.3) "Circumcision is obligatory"Haytami 2017, s. 986 (w52.1.368)  Al-Wakil Durubi toteaa, että hanbalit pitävät tyttöjen ympärileikkausta vain suositeltavana (sunna), ja hanafeille se on tyttöjen osalta enää uskonnollisesti neutraali asia ja vain suosionosoitus aviomiehelle.Al-Misri 2017, s. 59 (e4.3) al-Wakil Durubin täydennys Al-Nawawin Wensinck 1967, s. 20 ja Wahbah al-Zuhaylin (k. 2015) mukaan  Maliki-koulukunta pitää paitsi tyttöjen myös poikien ympärileikkausta ainoastaan suositeltavana (sunna). Näin toteaa myös Abu Salieh. Myös šiialaiset (ja'farit) pitävät tyttöjen ympärileikkausta vain suositeltuna, ei pakollisena. 

Yksikään suurista islamin lakikoulukunnista ei pidä tyttöjen ympärileikkausta islamin vastaisena. Vaikka vain yksi pitää sitä pakollisena, muut pitävät sitä suositeltavana ja yksi neutraalina. Islamilaisen lain sisältö on vakiintunut, mutta periaatteessa lain tulkinta voi muuttua, jos riittävän moni tiettyä koulukuntaa edustava mufti esittää uskonnollisen mielipiteen, joka pitää tyttöjen ympärileikkausta islamin vastaisena.Schacht, 1982, s. 73-75 "Islamic law - - was not altogether immutable" Joitakin tällaisia fatwoja on myös ilmaantunut, mutta normaalisti muftit  toteavat tavan islamin mukaiseksi, kuten maailman suurimmalla fatwa -sivustolla Islamweb.net.  

 Yleisyys 
Anne-Sofie Roaldin mukaan tyttöjen ympärileikkauksen yleisyydessä on suuria eroja myös saman koulukunnan hallitsemilla alueilla. Niinpä Maliki-koulukunta suosittelee naisten ympärileikkausta, mutta se on silti harvinainen Marokossa, Algeriassa ja Tunisiassa. Sen sijaan saman koulukunnan hallitsemassa Sudanissa tapa on syvään juurtunut. Shafi'i -koulukunnan alueista Egyptissä ja Jemenissä tapa on vallitseva, mutta ei Palestiinassa, Libanonissa tai Syyriassa. Erot viittaavat siihen, että paikalliset tavat ovat olleet tärkeämpiä kuin uskonto säätelemään naisten ympärileikkausta.Roald 2001, s. 244

 Afrikka ja Lähi-itä 
Tyttöjen ympärileikkausta esiintyy Afrikan maista muun muassa Somaliassa (98 %), Guineassa (96 %), Egyptissä (91 %), Sudanissa (88 %), Eritreassa (89 %), Malissa (89 %) ja Etiopiassa (74%). Tyttöjen ympärileikkausta esiintyy myös Afrikan ulkopuolella useimmissa muslimimaissa, kuten Oman 90 %, Jemen 23 % ja Irakin Kurdistan, missä luvut ovat vaihdelleet välillä 8 % ja lähes 60 %. Sitä esiintyy myös Saudi Arabiassa, Bahrainissa, Qatarissa, Syyriassa, Kuwaitissa ja Palestiinassa. Joissakin maissa, kuten Egyptissä vuonna 1996, uskonnollinen tyttöjen ympärileikkaus on siviililain nojalla kielletty.
 Aasia 
Aasiassa tyttöjen ympärileikkausta esiintyy lähinnä niissä maissa, joissa on muslimienemmistö. 

Tapa on laajasti käytössä Afganistanissa ja Pakistanissa.

Indonesiassa sitä on esiintynyt 1600-luvulta asti, ja sen yleisyys on joillakin alueilla yli 90 %. Indonesiassa tehdyn kyselyn mukaan naiset pitivät sitä islamilaisena käytäntönä ja uskonnollisena velvollisuutena, ja sen kieltävät naiset eivät olleet  monien mielestä muslimeita. Laajan kyselyn mukaan noin 55 % musliminaisista Indonesiassa piti tapaa uskonnon velvoitteena.  

Malesiassa yleisyys oli 2010–2012  noin 90 %, ja 82 % musliminaisista piti leikkausta uskonnollisena velvollisuutena. 

Intiassa ympärileikkausta harjoittaa maahan 1500-luvulla Jemenistä tullut šiialainen Dwoodi Bohra -suuntaus. Sen kahden miljoonan väestössä noin 75–80% tytöistä on leikattu.

 Katso myös 

 Ympärileikkaus uskonnoissa

 Lähteet 




 Wensinck, A. J.: ”Khitan”. Teoksessa The Encyclopaedia of Islam, toim. Sir H. A. R. Gibb. Brill, 1967. Google-kirjat, viitattu 21.4.2021. 

 Viitteet 

Luokka:Kehonmuokkaus
Luokka:Poistoleikkaukset
Luokka:Uskonto ja lapset
Luokka:Islaminuskon käytännöt